Μήπως σας ακούγονται τα εξής οικεία;
Έχετε κοιλόπονο, αέρια, διάρροια, αίσθημα πληρότητας και δυσκοιλιότητας.
Όχι απλά μια φορά ή δυο το χρόνο,
αλλά συνεχώς, μερικές φορές για ολόκληρες ημέρες ή εβδομάδες.
Παράλληλα νιώθετε κούραση, εξάντληση, κατάθλιψη. Έχετε πονοκεφάλους. Βρίσκεστε σε πόνο.
Και τι λένε οι ιατροι; Αναζητούν σημεία φλεγμονής.
Κάνουν υπέρηχογραφικες εξετάσεις, κολονοσκοπήσεις, τεστ για αλλεργίες.
Αναζητούν κάθε μορφή νόσου.
Μόνο όταν οι ιατροί δεν έχουν εντοπίσει τίποτα άλλο,
θα ορίσουν τη διάγνωση: σύνδρομο ευερέθιστου εντέρου.
Η διάγνωση είναι ασαφής και καθυστερεί.
Και η θεραπεία; Είναι σαν να περιπλανιέσαι στο σκοτάδι.
Αλλαγές στη δίαιτα και στις διατροφικές συνήθειες.
Ψυχοθεραπεία και διαχείριση άγχους.
Ανάλογα με το κύριο σύμπτωμα, φάρμακα για τη διάρροια, τη δυσκοιλιότητα ή τον πόνο.
Αντιβιοτικά. Μερικές φορές και αντικαταθλιπτικά.
Για μερικούς λειτουργούν, σε άλλους όχι.
Μερικές φορές τα συμπτώματα υποχωρούν για βραχύ χρονικό διάστημα, μερικές φορές για μεγαλύτερο.
Πολλά πράγματα επιχειρούνται, με ελάχιστη επιτυχία.
Η θεραπεία του συνδρόμου ευερέθιστου εντέρου είναι ζήτημα "δοκιμής και αποτυχίας".
Αυτό κουράζει και ενοχλεί τους ασθενείς. Και προβληματίζει τους ιατρούς.
Και εσείς εξακολουθείτε να νιώθετε πληρότητα, δυσκοιλιότητα,
να υποφέρετε από διάρροια, έπειξη για ούρηση και κοιλόπονο.
Τι πιστεύουν οι ερευνητές;
Για αυτούς, το σύνδρομο ευερέθιστου εντέρου ή «Σ.Ε.Ε.» για συντομία, είναι μια σύνθετη νόσος.
Πολλοί παράγοντες συνεισφέρουν στην εμφάνιση Σ.Ε.Ε. Λίγοι από αυτούς είναι κατανοητοί.
Το Σ.Ε.Ε. επηρεάζει αρνητικά την ποιότητα ζωής πολλών
και συνιστά μεγάλη οικονομική επιβάρυνση για την κοινωνία.
Το σύνδρομο ευερέθιστου εντέρου έχει γενετική συνιστώσα.
Ο τρόπος ζωής, οι διατροφικές συνήθειες, οι λοιμώξεις και το stress επίσης εμπλέκονται.
Μπορούν να προκαλέσουν εμφάνιση της νόσου ή να επιδεινώσουν μια ήδη υπάρχουσα κατάσταση.
Οι ερευνητές υποθέτουν πως υπάρχει διαταραχή στην επικοινωνία μέσω των
νευρικών μονοπατιών που συνδέουν τον εγκέφαλο με το έντερο.
Το σύνδρομο ευερέθιστου εντέρου είναι μια χρόνια νόσος που απαιτεί μακροπρόθεσμη θεραπεία.
Ωστόσο, μόνο όταν κατανοήσουμε πλήρως τη νόσο θα είμαστε σε θέση να τη θεραπεύσουμε αποτελεσματικά.
Μόνο όταν αναγνωρίσουμε τους υπεύθυνους γενετικούς παράγοντες
θα μπορούμε να διακρίνουμε υποομάδες ασθενών
και να προσφέρουμε τη σωστή θεραπευτική προσέγγιση για κάθε μια από αυτές.
Μόνο τότε θα επανακτήσουν οι ασθενείς με σύνδρομο ευερέθιστου εντέρου την ποιότητα ζωής τους.